6.8.2020 (Webnoviny.sk) – Predseda mimoparlamentnej strany Dobrá voľba Tomáš Drucker vo štvrtok podal trestné oznámenie na Generálnu prokuratúru SR v súvislosti s výrokmi predsedu vlády Igora Matoviča (OĽaNO) o zneužití tajných služieb v predvolebnej kampani.
Premiér po odstúpení Lukáša Kyselicu (OĽaNO) z funkcie štátneho tajomníka rezortu vnútra na sociálnej sieti napísal, že ľudia blízki Petrovi Pellegrinimu (vznikajúca strana Hlas – sociálna demokracia) vo vedení Vojenského spravodajstva chceli zneužiť Kyselicu pred voľbami na rozvrat hnutia OĽaNO. Informoval o tom vo štvrtok Drucker pred generálnou prokuratúrou.
Drucker podal trestné oznámenie vo veci zneužitia právomoci verejného činiteľa, neprekazenia trestného činu a ohrozenia utajenej skutočnosti. "Pokiaľ premiér nebude konať v kauze Lukáša Kyselicu ako tajného agenta, kde oznámil sám Matovič, že tajná služba mala byť použitá rozklad jeho hnutia a zabráneniu vzniku volieb. To je vážny zločin zneužitia právomoci verejného činiteľa," uviedol Drucker s tým, že predseda vlády nezvolal ani Bezpečnostnú radu Slovenskej republiky.
Viac k témam: predseda hnutia Obyčajní ľudia a nezávislé osobnosti (OĽaNO), premiér Slovenskej republiky
Zdroj: Webnoviny.sk – Drucker podal trestné oznámenie v súvislosti s výrokmi premiéra Matoviča © SITA Všetky práva vyhradené.